CELEX: 62012FA0002
Language: sk
Date: 2014-11-13 00:00:00
Title: Vec F-2/12: Rozsudok Súdu pre verejnú službu (druhá komora) z  13. novembra 2014 – Christov/Komisia a EMA (Verejná služba — Výberové konanie a vymenovanie výkonného riaditeľa regulačnej agentúry — Európska agentúra pre lieky (EMA) — Výberové konanie v dvoch fázach — Predbežný výber v rámci Komisie — Vymenovanie správnou radou EMA — Povinnosť správnej rady EMA vybrať výkonného riaditeľa z uchádzačov vybratých Komisiou — Žaloba o neplatnosť — Zloženie komisie pre predbežný výber — Kumulácia funkcií člena komisie pre predbežný výber a člena správnej rady EMA — Uchádzači, ktorí sú členovia správnej rady EMA, uvedení na zozname uchádzačov vybratých Komisiou — Vymenovanie uchádzača člena správnej rady EMA — Povinnosť nestrannosti — Porušenie — Zrušenie — Žaloba o náhradu škody — Nemajetková ujma oddeliteľná od nezákonnosti odôvodňujúcej zrušenie — Dôkaz — Neexistencia)

12.1.2015   
            
            
               SK
            
            
               Úradný vestník Európskej únie
            
            
               C 7/46
            
         Rozsudok Súdu pre verejnú službu (druhá komora) z 13. novembra 2014 – Christov/Komisia a EMA
   (Vec F-2/12) (1)
   
   ((Verejná služba - Výberové konanie a vymenovanie výkonného riaditeľa regulačnej agentúry - Európska agentúra pre lieky (EMA) - Výberové konanie v dvoch fázach - Predbežný výber v rámci Komisie - Vymenovanie správnou radou EMA - Povinnosť správnej rady EMA vybrať výkonného riaditeľa z uchádzačov vybratých Komisiou - Žaloba o neplatnosť - Zloženie komisie pre predbežný výber - Kumulácia funkcií člena komisie pre predbežný výber a člena správnej rady EMA - Uchádzači, ktorí sú členovia správnej rady EMA, uvedení na zozname uchádzačov vybratých Komisiou - Vymenovanie uchádzača člena správnej rady EMA - Povinnosť nestrannosti - Porušenie - Zrušenie - Žaloba o náhradu škody - Nemajetková ujma oddeliteľná od nezákonnosti odôvodňujúcej zrušenie - Dôkaz - Neexistencia))
   (2015/C 007/52)
   Jazyk konania: bulharčina
   
      Účastníci konania
   
   
      Žalobca: Emil Christov (Sofia, Bulharsko) (v zastúpení: M. Ekimdžiev, K. Bončeva a G. Černičerska, advokáti)
   
      Žalované: Európska komisia (v zastúpení: pôvodne J. Currall a D. Stefanov, splnomocnení zástupcovia, neskôr J. Currall a N. Nikolova, splnomocnení zástupcovia) a Európska agentúra pre lieky (v zastúpení: pôvodne V. Salvatore a T. Jablonski, splnomocnení zástupcovia, neskôr J. Currall a N. Nikolova, splnomocnení zástupcovia)
   
      Predmet veci
   
   Po prvé návrh zrušiť rozhodnutia Komisie o vypracovaní a schválení zoznamu predbežného výberu, ktorý bol predložený správnej rade EMA v rámci výberového konania a o vymenovaní výkonného riaditeľa tejto agentúry, po druhé zrušiť vymenovanie iného uchádzača o tento post a po tretie nahradiť údajne utrpenú nemajetkovú ujmu
   
      Výrok rozsudku
   
   
               1.
            
            
               Rozhodnutie Európskej komisie z 20. apríla 2011, ktorým navrhla správnej rade Európskej agentúre pre lieky zoznam štyroch uchádzačov odporúčaných komisiou pre predbežný výber a potvrdený poradným výborom pre vymenovanie, sa zrušuje.
            
         
               2.
            
            
               Rozhodnutie správnej rady Európskej agentúry pre lieky zo 6. októbra 2011 o vymenovaní výkonného riaditeľa sa zrušuje.
            
         
               3.
            
            
               V zostávajúcej časti sa žaloba zamieta.
            
         
               4.
            
            
               Európska komisia a Európska agentúra pre lieky znášajú svoje vlastné trovy konania a každá je povinná nahradiť polovicu všetkých trov konania, ktoré vynaložil E. Christov.
            
         
      (1)  Ú. v. EÚ C 184, 23.6.2012, s. 21.